A l'any 2016, s'ha realitzat una avaluació interna d'aquest Programa per confirmar la seva adequació a les seves finalitats i conèixer els principals assoliments.
Actualment, s'estan desenvolupant els treballs preparatoris del segon Programa de dones del món rural i marítim 2017-2020, on caldrà aprofundir en tot allò establert en la Llei 17/2015, d'igualtat, i en concret en l'article 50, entre d'altres aspectes.
Per al nou periode, el PDR 2014-2020 estableix com un dels seus reptes estratègics establir polítiques específiques per als joves del món rural que fomentin el seu arrelament i desenvolupament econòmic i social mitjançant:
Així mateix, s'inclou un nou ajut pels joves dins el grup d'ajuts directes.
S'han establert procediments de coordinació i col·laboració entre els Cos de Mossos d'Esquadra i Cos d'Agents Rurals, compartint informació de forma continuada i planificant actuacions preventives de manera conjunta.
29/11/2016: HC Serret a la Comissió d'Agricultura del Parlament: S'està elaborant el Pla Estratègic del Cos d'Agents Rurals (CAR), que farà una diagnosi de la situació actual, definirà l'escenari de futur al 2022.
Aquest document recollirà els eixos clau que cal abordar en els propers anys i que faran referència al paper del CAR en la societat actual i el servei d'excel·lència que es vol assolir.
Aquests eixos són adaptar el nivell de servei a les demandes i necessitats actuals; reforçar la visibilitat i capacitat de comunicació del CAR; adequar el dimensionament del cos als reptes actuals i desplegar-ne l'estructura de comandament; estructurar el model organitzatiu i de gestió dels serveis; millorar l'eficiència dels processos i procediments de treball; potenciar la formació i la gestió del coneixement del CAR i l'adequació de recursos materials a les noves necessitats.
La Secretaria General del Departament d'Agricultura va dirigir un escrit al Secretari General del Departament d'Interior per establir la convenient col·laboració mútua i el mètode de treball que es consideri més efectiu, de manera que es pugui avançar en el compliment de la mesura.
Cal dir que l'Escola de Policia organitza les activitats formatives adreçades als cossos policials de Catalunya, és a dir, la Policia de la Generalitat–Mossos d'Esquadra i les policies locals amb les seves vessants de formació bàsica, per a la promoció, l'especialització, la formació contínua i la direcció i el comandament.
Es va publicar el Reial Decret 9/2015, de 16 de gener, pel qual es regulen les condicions d'aplicació de la normativa comunitària en matèria d'higiene en la producció primària agrícola.
S'ha finalitzat la càrrega de les explotacions catalanes al Registre REGEPA i ja se'n pot consutar el número asssignat a cada explotació, la qual cosa es pot fer mitjançant la web del MAGRAMA http://www.magrama.gob.es/app/regepa/default.aspx, introduint el NIF de l'explotació.
La càrrega es va realitzar amb les dades de la DUN 2014.
El Reial Decret a què s'ha fet esment en la mesura anterior cobreix en part el que es demana en aquesta mesura.
Pel que fa als productes fitosanitaris ja hi ha l'obligació de tots els agricultors de disposar d'un registre de tots els tractaments fitosanitaris que realitzen a l'explotació.
La part de Sanitat Vegetal està realitzada al 100% (regulació de la compra de productes fitosanitaris ) i la compra de productes veterinaris ja fa temps que està regulada, concretament pel RD 109/1995.
La Secretaria General del Departament d'Agricultura va dirigir un escrit als Secretaris Generals del Departament d'Interior i de Justícia, respectivament, per establir la convenient col·laboració mútua.
S'ha obtingut resposta del Departament de Justícia en el sentit que la darrera reforma del Codi Penal (abril 2016) introdueix la possibilitat d'acordar el comís cautelarment durant la tramitació del procés penal, segons l'art. 127.
D'acord amb el CP, hi una referència expressa que el Jutge o Tribunal pugui acordar el comís dels vehicles de motor quan aquests hagin estat utilitzats com a mitjà per executar o consumar el delicte d'acord amb els articles 127 i 128.